नई दिल्ली, 11 जुलाई (एजैंसी) : अभिनेत्री अनुष्का शर्मा अपने अलग अंदाज के लिए जानी जाती है और अब अनुष्का के फैन्स के लिए एक खुशखबरी है। अनुष्का जल्द ही उन्हें सिंगापुर के मैडम तुसाद म्यूजियम में दिखाई देंगी। अनुष्का का यहां एक अनोखा स्टैच्यू बनाया जा रहा है जो बाकी वैक्स स्टैच्यू से अलग होगा। अनुष्का के स्टैच्यू में होगा ये नया फीचर : मैडम तुसाद म्यूजियम में ऐसे लोगों का ही स्टैच्यू रखा जाता है जो काफी फेमस हो और समाज में कुछ अच्छा कर रहे हो। अनुष्का की पॉपुलैरिटी को देखते हुए सिंगापुर के मैडम तुसाद म्यूजियम ने ये निर्णय लिया है। आपको बता दें कि इस स्टैच्यू की खास बात ये होगी कि ये स्टैच्यू बोल भी सकेगी। सिंगापुर के मैडम तुसाद में ये पहला ऐसा वैक्स स्टैच्यू होगा जो बोल भी सकेगा। इस म्यूजियम ने ये एक नया फीचर अनुष्का के स्टैच्यू में ऐड किया है। अगर बात करे सिंगापुर के मैडम तुसाद म्यूजियम की तो यहां ओपरा विन्फ्रे, क्रिस्टियानो रोनाल्डो, लेविस हैमिलटन जैसे बड़े-बड़े लोगों के वैक्स स्टैच्यू मौजूद हैं। अनुष्का के स्टैच्यू की अगर बात करे तो ये स्टैच्यू फोन पर बात करते हुए दिखाई देगा यानी अनुष्का के हाथ में एक फोन होगा जो कि काम करेगा और साथ ही म्यूजियम आने वाले दर्शक इस वैक्स स्टैच्यू के साथ सेल्फी भी निकाल पाएंगे। सिंगापुर के इस म्यूजियम में अधिकतर भारतीय विजिट करते है इस बात को ध्यान में रखते हुए इस स्टैच्यू को बनाया गया है, जिससे कि भारतीय फैन्स भी अनुष्का को यहां देखकर खुश हो जाएं। फिलहाल इस वैक्स स्टैच्यू से अनुष्का और उनके पति विराट कोहली तो बेहद खुश है।